Els veïns i veïnes d'Alaquàs decideixen invertir 190.000 euros en la millora de la zona comercial dels carrers Vicent Andrés Estellés, Sant Rafel, Mallorca i Majòlica
14/01/2014

# Els veïns i veïnes d'Alaquàs decideixen invertir 190.000 euros en la millora de la zona comercial dels carrers Vicent Andrés Estellés, Sant Rafel, Mallorca i Majòlica

*   14/01/2014
*   [Imprimir](#)
*   Compartir
*    https://www.alaquas.org/documento.asp?id\_do=14187

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14187%2F0&title=Ajuntament%20d%27Alaqu%C3%A0s.%20Premsa.Els%20ve%C3%AFns%20i%20ve%C3%AFnes%20d%27Alaqu%C3%A0s%20decideixen%20invertir%20190.000%20euros%20en%20la%20millora%20de%20la%20zona%20comercial%20dels%20carrers%20Vicent%20Andr%C3%A9s%20Estell%C3%A9s%2C%20Sant%20Rafel%2C%20Mallorca%20i%20Maj%C3%B2lica)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14187/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14187/14012014foto_Form_4.jpg)](https://www.alaquas.org/ficheros/documentos/2014/2/14187/14012014foto_Form_10.jpg "<a href='https://www.alaquas.org/ficheros/documentos/2014/2/14187/14012014foto_Form_10.jpg' target=_blank><i class='fa fa-external-link' aria-hidden='true'></i>.Els veïns i veïnes d'Alaquàs decideixen invertir 190.000 euros en la millora de la zona comercial dels carrers Vicent Andrés Estellés, Sant Rafel, Mallorca i Majòlica</a>")

Elvira García Campos: "Amb aquesta iniciativa participativa, els veïns i veïnes han demostrat una vegada més el seu compromís i responsabilitat amb el seu poble."

Alaquàs invertirà 190.000 euros en la millora de la zona comercial dels carrers Vicent Andrés Estellés, Sant Rafel, Mallorca i Majòlica. Així ho van decidir ahir els veïns i veïnes en la reunió de la comissió de Pressupostos Participatius celebrada al Castell d’Alaquàs. Del pressupost total, 140.000 euros provenen del Pla Provincial de camins rurals i urbans de la Diputació de València i 50.000 euros de la partida municipal que l’Ajuntament d’Alaquàs ha destinat enguany a Pressupostos Participatius.

L’Alcaldessa d’Alaquàs Elvira García Campos s’ha mostrat satisfeta d’aquesta  iniciativa participativa en la que “els veïns i veïnes han demostrat una vegada més el seu compromís i la seua responsabilitat en la presa de decisions. Amb aquest procés hem aconseguit, amb la implicació de la ciutadania, encetar un nou canal a la democràcia participativa a Alaquàs que ens permetrà sentar les bases del Pla Director dels Pressupostos Participatius d’Alaquàs a llarg termini”.

Aquesta actuació, fruït de diverses reunions entre l’Ajuntament i la comissió de Pressupostos Participatius per tal d’analitzar les necessitats del municipi, servirà per millorar la urbanització d’aquesta zona del municipi amb l’objectiu de promocionar i fomentar el comerç local.

El projecte de Pressupostos Participatius posat en marxa per l’Ajuntament d’Alaquàs naix amb l’ambició d’aconseguir que un grup cada vegada més ampli de veïns i veïnes treballen de manera estable amb l’objectiu que puguen decidir en què s’inverteix la partida destinada a Pressupostos Participatius.